CELEX: 62011CN0036
Language: ro
Date: 2011-01-24 00:00:00
Title: Cauza C-36/11: Cerere de pronunțare a unei hotărâri preliminare introdusă de Consiglio di Stato — Sezione Seconda (Italia) la 24 ianuarie 2011 — Pioneer Hi-Bred Italia Srl/Ministero delle Politiche Agricole Alimentari e Forestali

19.3.2011   
            
            
               RO
            
            
               Jurnalul Oficial al Uniunii Europene
            
            
               C 89/12
            
         Cerere de pronunțare a unei hotărâri preliminare introdusă de Consiglio di Stato — Sezione Seconda (Italia) la 24 ianuarie 2011 — Pioneer Hi-Bred Italia Srl/Ministero delle Politiche Agricole Alimentari e Forestali
   (Cauza C-36/11)
   2011/C 89/22
   Limba de procedură: italiana
   
      Instanța de trimitere
   
   Consiglio di Stato — Sezione Seconda
   
      Părțile din acțiunea principală
   
   
      Reclamantă: Pioneer Hi-Bred Italia Srl
   
      Pârât: Ministero delle Politiche Agricole Alimentari e Forestali
   
      Întrebarea preliminară
   
   În cazul în care statul membru a prevăzut condiționarea acordării autorizației pentru culturile de OMG-uri, chiar dacă acestea sunt înscrise în Catalogul european comun, de unele măsuri cu caracter general adecvate pentru asigurarea coexistenței acestora cu culturile convenționale sau ecologice, articolul 26a din Directiva 2001/18/CE (1), interpretat în lumina Recomandării 2003/556/CE (2) și a Recomandării ulterioare 2010/200/1 (3), trebuie interpretat în sensul că, în perioada anterioară adoptării măsurilor cu caracter general: a) autorizația trebuie acordată, întrucât are ca obiect OMG-uri înscrise în Catalogul european comun; b) sau examinarea cererii de autorizare trebuie suspendată până la adoptarea măsurilor cu caracter general; c) sau autorizația trebuie acordată, cu condiția adoptării măsurilor adecvate pentru evitarea, în fiecare caz concret, a contactului, inclusiv accidental, al culturilor modificate genetic autorizate cu culturile convenționale sau ecologice învecinate?
   
      (1)  JO L 106, p. 1, Ediție specială, 15/vol. 7, p. 75.
   
      (2)  JO L 189, p. 36.
   
      (3)  JO C 200, p. 1.